Styret

Medlemsorganisasjoner

Andre intersserte

 Steinkjer, 17.02.2023

**PROTOKOLL FRA STYREMØTE I FFO TRØNDELAG 2/2023 – 13. FEBRUAR 2023 KL. 1000- 1430 VED FFO TRØNDELAGS KONTOR I STEINKJER. SJØFARTSGATA 3, STEINKJER.**

**SAKLISTE:**

**Beslutningssaker:**

23/2023 Godkjenning av innkalling og sakliste.

24/2023 Godkjenning av protokoll fra 28.11.2022.

25/2023 Nytt brukerråd i NAV Hjelpemiddelsentral

26/2023 Helse Nord-Trøndelag – nytt medlem

27/2023 Ledermøte FFO Nasjonalt

28/2023 Nytt medlem i Brukergruppen for Akutt og mottaksmedisin

29/2023 Pasientopplæring Cøliaki Helse Nord-Trøndelag

30/2023 Styreportal i Admincontrol

**Diskusjonssaker:**

31/2023 Styremøte i mars

32/2023 Årsmøtesaker

33/2023 Møte med Pasient og Brukerombudet 2023.

34/2023 Forslag til DAM prosjekt – Økt helsekompetanse til innbyggerne i Trøndelag.

**Orienteringssaker:**

35/2023 Brukermedvirkningskurs 9. mai.

36/2023 Fellessamling for tillitsvalgte i Blindeforbundet.

37/2023 Smart mat

38/2023 Nytt regnskapssystem

39/2023 BPA saken Trondheim kommune

40/2023 Månedensorganisasjon Helse Nord-Trøndelag

41/2023 Terminalbygget – Trondheim stasjon

42/2023 CRPD – Rogaland

43/2023 Funker for meg – rå utkast til to filmer

44/2023 Eventuelt

**SAKLISTE:**

**Beslutningssaker:**

**23/2023 Godkjenning av innkalling og sakliste.**

Vedtak: Innkalling og sakliste godkjennes.

**24/2023 Godkjenning av protokoll fra 16.01.2023.**

Vedtak: Protokoll fra 16.01.2023 godkjennes.

**25/2023 Nytt brukerråd i NAV Hjelpemiddelsentral**

Det skal oppnevnes nytt brukerråd for NAV Hjelpemiddelsentral. Forslag på kandidater blir lagt frem på styremøtet da fristen for å komme med forslag ikke har utgått enda.

FFO Trøndelag skal oppnevne 4. faste medlemmer og 4. varamedlemmer.

Olav Malmo gikk ut av møte når denne saken ble behandlet pga. inhabilitet.

Vedtak: FFO Trøndelag foreslår følgende personer til Brukerråd ved NAV Hjelpemiddelsentral i Trøndelag.

 Faste medlemmer:

 Inger Anne Kolsvik

 Olav Malmo

 Maren Tronstad

 Astrid Berglund

 Vara.medlemmer:

 Kyrre Anders Vall

 Tore Solem

 Linda Hogstad

 Agnes Z. Lein

**26/2023 Helse Nord-Trøndelag – nytt medlem**

Johan Solheim fra Blindeforbundet har trukket seg fra sitt verv i Brukerutvalget i Helse Nord-Trøndelag.

Vedtak: Atle Bakken fra Diabetesforbundet i Trøndelag foreslås som nytt medlem av Brukerutvalget i Helse Nord-Trøndelag.

**27/2023 Ledermøte FFO Nasjonalt**

Til tillitsvalgte og ansatte ledere i FFOs medlemsorganisasjoner nasjonalt og ledere i fylkes-FFO.

Med tittelen **Helse og velferd i urolige tider** inviterer FFO til lederkonferansen 2023 med tre ulike temaer:

* Økonomisk levekår og dyrtid
* Framtidas helsetjenester
* Kommune- og fylkestingsvalg 2023

Lederkonferansen går av stabelen 23. mars, kl. 09.00-13.00 på Nationaltheateret Konferansesenter.

Reise må dekkes av fylkes-FFOet.

Endelig program kommer om kort tid.

**Påmeldingsfrist: 6. mars 2023**

Vedtak: Leder/nestleder og fylkessekretær gis mulighet til å delta digitalt.

**28/2023 Nytt medlem i Brukergruppen for Akutt og mottaksmedisin.**

 LHL Hjerneslag har foreslått Sissel Marie Gjerdseth.

Vedtak: Sissel Marie Gjerdseth foreslås inn i brukergruppe for Akutt og mottaksmedisin.

**29/2023 Pasientopplæring Cøliaki Helse Nord-Trøndelag, sykehuset Levanger og Namsos.**

Det skal oppnevnes nye brukerrepresentanter for Cøliaki i Helse Nord-Trøndelag.

Vedtak: FFO Trøndelag foreslår Elin Nygård og Monica Sæther til sykehuset Namsos. Til sykehuset Levanger foreslås Anita Fornes. Håpet er å få en representant til i Levanger som kan oppnevnes på ett senere tidspunkt.

**30/2023 Styreportal i Admincontrol**

FFO har fått et tilbud om å koble på de fylkes-FFOene som ønsker det på vårt abonnement til en vesentlig lavere pris enn det vi betaler.

Hvert fylkes-FFO får sin egen styreportal som de selv kan administrere. På denne måten kan de tilpasse portalen til sitt bruk. Admincontrol fungerer som en sikker arkivering og distribusjon av alle typer styreapapirer.

**Tilbud på egen styreportal i Admincontrol for fylkeslag ved påkobling av eksisterende avtale med FFO:**

•            Admincontrol styreportal med ett rom

•            Ubegrenset antall dokumenter og mapper

•            Ubegrenset antall brukere

•            Ubegrenset antall E-signeringer

•            24/7 support inkludert

•            Ett kontaktpunkt

•            1,5 timer opplæring for Administrator

•            Møtebok

**Kr. 20.000,- eks.mva. per år.**

**Mulighet for å legge til ekstra funksjonalitet:**

Møteprotokoll modul   Kr. 5000,- eks.mva. per år. (For videreføring av møtebok til protokoll, og deling av denne for kommentarer i løsningen)

Vedtak: På det nåværende tidspunkt er dette noe som er aktuelt for FFO Trøndelag. Vi sjekker litt videre i forhold til trygg lagringsplass til informasjon.

**Diskusjonssaker:**

**31/2023 Styremøte i mars**

Vi har satt av styremøte dato 23. mars 2023 dette er bare 5 dager før årsmøtet.

Kan vi ta det styremøtet 28. mars i forbindelse med årsmøtet? Så ta ett styremøte rundt 6-7 mars(digitalt eller fysisk) så vi får de siste årsmøtesakene på plass.

Vedtak: Vi flytter oppsatt styremøte 28. mars til 7. mars kl 1300 – 1500. Dette styremøtet blir digitalt og det blir i hovedsak årsmøte papirer som blir behandlet. Styremøte 28. mars utgår.

**32/2023 Årsmøtesaker**

 Påmeldingsfristen og frist for innkomne saker er 10. februar.

* Forslag til årsmelding følger vedlagt.
* Regnskap for 2022 følger vedlagt – leveres til revisjon over helgen.

Forslag til arbeidsprogram og budsjett har vi dessverre ikke klart ennå.

Vedtak: Årsmelding godkjent med litt ordvask.

Regnskap for 2022 godkjent – men sekretariatet sjekker opp en regnskapspost.

Innkommet sak fra HLF legges frem for årsmøtet.

**33/2023 Møte med Pasient og Brukerombudet 2023.**

Ønsker FFO Trøndelag møte med Pasient og Brukerombudet i år også?

Vedtak: FFO Trøndelag ønsker også i 2023 og ha ett møte med Pasient og Brukerombudet også i 2023. FFO Trøndelag forespør SAFO om de vil arrangere dette sammen med oss. Vi åpner for at alle medlemsorganisasjonene kan delta om de ønsker. Spørsmål til pasient og brukerombudet ønsker vi å motta på forhånd.

**34/2023 Forslag til DAM prosjekt – Økt helsekompetanse til innbyggerne i Trøndelag.**

 Dette er tenkt som et samarbeidsprosjekt mellom Helse Nord-Trøndelag, DMS og Frisklivssentral i Værnesregionen.

Vedtak: Styret i FFO positive til prosjekt ideen – økt helsekompetanse til innbyggeren i Trøndelag – Lærings- og mestringstilbud i ett nytt perspektiv.

**Orienteringssaker:**

**35/2023 Brukermedvirkningskurs 9. mai – Trondheim/Stjørdal**

Sekretariatet har forlag til nytt brukermedvirkningskurs 9. mai 2023 i søndre del av Trøndelag.

Vedtak: FFO Trøndelag arrangerer brukermedvirkningskurs 9. mai 2023 i søndre del av Trøndelag.

**36/2023 Fellessamling for tillitsvalgte i Blindeforbundet.**

Fylkessekr. er invitert til fellessamling for tillitsvalgte i Blindeforbundet søndag 12. februar, der tema hun skal snakke om er Brukermedvirkning.

Vedtak: Fylkessekr. deltar på fellessamlingen for tillitsvalgte i Blindeforbundet for å holde innlegg om brukermedvirkning.

**37/2023 Smart mat**

Det er gjennomført kick off i smart mat prosjektet ved Trondheim Bibliotek. Opptakene vil blir gjort kjent for våre medlemsorganisasjoner og lagt på våre hjemmesider.

Alle organisasjoner har fått tilbud om gratis matkurs.

Vedtak: Tas til orientering.

**38/2023 Nytt regnskapssystem**

 Vi har kommet i gang med det nye regnskapssystemet.

 Det vil bli et papirløst regnskap nå fremover.

Vedtak: Tas til orientering.

**39/2023 BPA saken Trondheim kommune**

Formannskapet i Trondheim stoppet den nye konsesjonsrunden på BPA i Trondheim kommune og tok opsjon på ett år.

Det skal nå jobbes frem nye retningslinjer i samarbeid med brukerorganisasjoner og KFU.

Vedtak: Tas til orientering.

**40/2023 Månedensorganisasjon Helse Nord-Trøndelag**

Nå er vi tilbake til «ordinær» drift vedr. månedens organisasjon ved sykehusene Levanger og Namsos etter pandemien.

Vedtak: Tas til orientering. Kontakten med Orkdal sykehus tas opp igjen.

Anne Norunn Vada etterspør i Brukerutvalget ved St.Olav om dette kan være en idee for St.Olavs hospital.

**41/2023 Terminalbygget – Trondheim stasjon**

Vedtak: Aud-Torhild og Roger Dragsten Moe deltok på møtet for FFO Trøndelag. Mye av det vi påpekte ved forrige runde, har blitt i hensyn tatt. De var lyttende og tok med seg forslag på ytterligere forbedringer

**42/2023 CRPD – Rogaland**

Vi arrangerer fagdag for kommunale råd for funksjonshemmede i Rogaland 9. februar 2023, som er ment som ett innspillsmøte til vårt e-læringsprogram som vi skal lage for kommunale råd for funksjonshemmede om CRPD.

Vedtak: Tas til orientering.

**43/2023 Funker for meg – rå utkast til to filmer**

Rå utkast på to filmer ble vist styret, som er laget i forbindelse med prosjektet «Funker for meg».

Vedtak: Tas til orientering.

**44/2023 Eventuelt**

1. Råd for funksjonshemmede i Stjørdal kommune – sammenslåing med eldres råd.

Stjørdal kommune kom med forslag på at kommunalt råd for funksjonshemmede skulle slås sammen med eldres råd i kommunen. Dette var FFO Trøndelag sterkt imot, og ga uttrykk for dette i sitt høringssvar.

Vedtak: Stjørdal kommune snudde i denne saken og det ble ingen sammenslåing med eldres råd.

1. Valgarrangement 2023

Arbeidsgruppen ønsker å endre litt på vedtaket som ble gjort forrige gang. De foreslå ett digitalt møte med politikeren 8. juni kl. 1800 – 2000, isteden for ett fysisk møte.

Går ut spørsmål til brukerorganisasjonene om hvilke saker de ønsker å ta opp når det gjelder temaet oppvekst., slik at politikeren får spørsmålene skriftlig tilsendt på forhånd. Organisasjonene gis mulighet til oppfølgingsspørsmål.

Vedtak: Styret godkjenner planen for valgarrangementet for 2023.

1. Bruker og Etat møtes 2023.

Bruker og Etat møtes arrangeres 19. september med fokus på Levekår som styret ønsket.

Steinar Krogstad har takket ja til oppdraget den 19.09.

Arrangementskomiteen skal også spørre fagpolitisk leder i FFO Nasjonalt om å komme å si litt rundt dette med Levekår.

Vedtak: Tas til orientering.